***Cahiers du cinéma*** (en galego *Cadernos sobre cinema*) é unha revista francesa sobre cinema fundada en 1951 por André Bazin, Jacques Doniol-Valcroze e Joseph-Marie Lo Duca. Desenvolveuse a partir da revista *Revue du Cinéma* incluíndo membros de dous cineclubs parisienses, *Objectif 49* (Robert Bresson, Jean Cocteau e Alexandre Astruc, entre outros) e *Ciné-Club du Quartier Latin*. Inicialmente o editor foi Éric Rohmer e entre os colaboradores estaban Jacques Rivette, Jean-Luc Godard, Claude Chabrol e François Truffaut.

Historia
--------

*Cahiers* reinventou os principios básicos da crítica e da teoría cinematográfica. Un artigo de 1954 de Truffaut arremetendo contra *La qualité française* ("a calidade francesa") foi considerado o manifesto por 'la politique des Auteurs' ('a política dos autores') e resultou na nova avaliación do cinema de Hollywood e de directores como Alfred Hitchcock, Howard Hawks, Robert Aldrich, Nicholas Ray e Fritz Lang. Os escritores de *Cahiers du Cinéma* tamén admiraban a obra de Jean Renoir, Roberto Rossellini, Kenji Mizoguchi, Max Ophüls e Jean Cocteau, centrando as súas críticas na posta en escena dos filmes. Ademais, os autores eran comparados e contrastados, establecendo un auténtico diálogo cinematográfico. A revista tamén foi fundamental na creación da *Nouvelle Vague*, na que destacaron os filmes dirixidos por colaboradores de *Cahiers* como Godard e Truffaut.

En 1963 Jacques Rivette susbtituíu a Rohmer como editor, cambiando as preocupacións políticas e sociais e prestando máis atención as cinematografías non estadounidenses. Cara 1970 o estilo cambiou do modernismo a radicalismo e o materialismo dialéctico. A mediados da década de 1970 a revista seguía unha liña editorial maoísta, pero a crítica ao filme *Tiburón* supuxo o regreso a perspectivas máis comerciais, rehabilitando tamén algúns dos antigos favoritos *Cahiers* e descubrindo autores como Manoel de Oliveira, Raoul Ruiz, Hou Hsiao-Hsien, Youssef Chahine e Maurice Pialat.

En 1998 Editions de l'Etoile, editora de *Cahiers* foi adquirida polo grupo *Le Monde*. Para evitar a tradicional perda de cartos a revista intentou un cambio de imaxe en 1999 para gañar novos lectores, tratando todas as artes visuais. Esta nova versión con artigos sobre telerrealidade ou videoxogos trouxo confusión e malas críticas dos lectores tradicionais.

*Le Monde* tomo control total en 2003, con Jean-Michel Frodon como director. En 2009 Richard Schlagman, de Phaidon Press, grupo especializado en libros sobre artes visuais, comprou *Cahiers*.

Notas
-----

1. 1 2 3 4  Itzkoff, Dave (9 de febreiro de 2009). The New York Times, ed. "Cahiers Du Cinéma Will Continue to Publish".
2. 1 2 3  Macnab, Geoffrey (7 de abril de 2001). The Guardian, ed. "Pretentious, nous?".
3. ↑  Dowell, Ben (10 de febreiro de 2009). The Guardian, ed. "*Le Monde* sells influential cinema magazine *Cahiers du Cinéma*".

Véxase tamén
------------

### Bibliografía

* Bickerton, E. (2009). Verso, ed. *A Short History of Cahiers du Cinéma*. Londres.

### Ligazóns externas

* Páxina oficial
* Top 10
* Artigo de Dave Kehr no cincuenta aniversario

|  |  |
| --- | --- |
| Control de autoridades | 
* Wd: Q909176
* WorldCat
* VIAF: 146164276
* BNF: 11873856p
* Dialnet: 13625
* EBID: ID
* GND: 4147155-6
* IMDb: ev0009300
* ISNI: 0000 0001 2178 9125
* ISSN: 0008-011X
* LCCN: no98067803
* NKC: kn20140603004
* SUDOC: 026502178

 |